Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 68

1. A képzési cél Biológiai antropológusok/humánbiológusok képzése, akik biológiatanári, orvosi és rokon szakterületeken szerzett oklevelük, szakképzettségük birtokában folytatott eredményes szakmai tevékenységük alapján és az ott szerzett tapasztalataikra támaszkodva képesek szakirányuk fejlődésének önálló követésére és a mai és a történeti népességek populációdinamikai folyamatainak, a humán populációk biológiai állapotának és terheléstűrésének, valamint az ezekre ható szocioökonómiai tényezők hatásának vizsgálatára, vagyis a biológiai antropológia/humánbiológia önálló művelésére. A továbbképzést befejezők elsősorban a muzeológia területén, a felsőoktatásban, orvosi és egészségügyi területeken, igazságügyi biológus szakértőként, illetve önkormányzati szakalkalmazottként működhetnek majd.

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes